A sportszerű csapatokat is díjazta a szövetség
Ünnepélyes díjátadó keretében köszöntötte az MLSZ Baranya Megyei Igazgatósága a különböző bajnokságok legjobbjait. Az ünnepség a napokban Pécsett, a Laterum Hotel dísztermében volt.
Az elmúlt évek hagyományait folytatva, elismerésben részesítették a 2020–21-es bajnoki év legsportszerűbb csapatait, ezek egyenként 50 ezer forintos sportszertámogatásban részesültek. A fair play-díjazott sport­egyesületek névsora. Megyei I. osztály: Szentlőrinc SE II. Megyei II. o.: Palotabozsok SE. III. o., Czibulka-csoport: Orfű KSE, Csík-csop.: Misinai Sasok Hit SE, Dárdai-cs.: Borjádi SE. Megyei I., U19: Szederkény SE, U15: Bólyi SE. II. o. Megyei U19: Lánycsóki SE, U15: Pécsi Sportolda SE, U14: PTE-PEAC. I. o., öregfiúk: Szalánta Hunyadi SE. A megyei gólkirályok is elismerésben részesültek Gólkirályok. Megyei I. o.: Havasi Dániel (Villány) 32 gól. Megyei II. o.: Novák Balázs Mihály (Himesháza) 43. III. o., Czibulka-cs.: Pallós Máté (Egerág) 32, Csík-cs.: Horváth Benjámin (Szentegát) 34, Dárdai-cs.: Schneider Zoltán (Borjád) 37. I. o., U19: Bóka Bálint (Sellye VSK) és Pálfi Árpád Dániel (Bódi FC) 62-62. Megyei I. o., U16: Neubauer Ármin Lóránt (Szederkény) 106. II. o., U19: Rang Zoltán (Himesháza) 42. Megyei U15: Labudek László (Himesháza) 48, U14: Farkas Lorenzó (Hosszúhetény) 47. Megyei I. o., öregfiúk: ifj. Labricz Attila (Sellye) 37. H. L.